open-index/open-wikipedia-markdown huggingface dataset:
โสน

**โสน**, **โสนหิน** หรือ **โสนกินดอก** () เป็นพืชประจำถิ่นในทวีปเอเชียและแอฟริกา เป็นไม้ในตระกูลปาปิโอนีอี เป็นพืชที่ขึ้นเองตามธรรมชาติทั่วไปในที่ชื้นแฉะ โดยเฉพาะตามริมคลองและริมคันนา ชื่อสามัญอื่น ๆ คือ โสนดอกเหลือง ทางพายัพเรียก ผักฮองแฮง ทางกะเหรี่ยง-แม่ฮ่องสอนเรียก สีปรีหลา

## ลักษณะ
เป็นต้นไม้พุ่มขนาดกลาง ลำต้นสูงเปราะบาง ไม่มีแก่น มีกิ่งก้านเล็กน้อยตอนบน ใบเล็กเป็นฝอยคล้ายใบมะขามหรือใบกระถิน ดอกสีเหลืองคล้ายดอกแคหรือดอกถั่ว มีฝักเมื่อแก่จัด คล้ายฝักถั่วเขียวแต่ยาวกว่ามาก สูงประมาณ 2-3 เมตร

## การใช้ประโยชน์
ในประเทศไทยนิยมนำไปปรุงอาหาร ดอกโสนมีวิตามินเอสูง ดอกโสนนำไปลวกแล้วกินกับน้ำพริกหรือนำไปดองกับน้ำซาวข้าว กินกับน้ำพริกปลาทู นำไปชุบไข่ทอด แกงส้มหรือแกงใส่ไข่มดแดง ใช้ทำขนมดอกโสน ซึ่งมีลักษณะคล้ายขนมขี้หนู แต่เอาดอกโสนมาคลุกเพิ่ม อาหารชาววังเรียกขนมนี้ว่าขนมโสนน้อยเรือนงาม  ในใบมีสารสีเหลืองกลุ่มแคโรทีนอยด์ ใช้แต่งสีเหลืองในขนมหลายชนิด เช่น ขนมดอกโสน ขนมขี้หนู ขนมบัวลอย โดยนำดอกโสนมาบดหรือโม่ผสมกับแป้ง 

นอกจากนั้น ดอกโสนเป็นดอกไม้ประจำจังหวัดพระนครศรีอยุธยา ข้าราชการและประชาชนชาวจังหวัดพระนครศรีอยุธยายังใส่เสื้อประจำจังหวัดพระนครศรีอยุธยาลายดอกโสนมาปฏิบัติงานกันทุกวันศุกร์ ทั้งนี้เสื้อลายดอกโสนยังเป็นสินค้าของฝากของจังหวัดพระนครศรีอยุธยาอีกด้วย แหล่งที่นิยมขายเสื้อลายดอกโสนจะอยู่ที่ตลาดหัวรอ และตลาดเจ้าพรหม ซึ่งมีหลายสีให้เลือก แต่สีที่นิยมที่สุดและเป็นที่รู้จักกันมากที่สุดคือสีน้ำเงิน

## อื่น ๆ
รู้หรือไม่ว่านอกจากดอกโสนที่คนไทยมักนำมาทำเมนูอาหารต่าง ๆ แล้ว โคนต้นดอกโสนยังเป็นพื้นที่ชั้นดีสำหรับการปลูก "เห็ดตับเต่า" ซึ่งถือเป็นเห็ดหายากรสชาติอร่อย โดยเรามักจะเห็นคนที่ทำอาชีพปลูกเห็ดตับเต่าขายจะใช้กอต้นโสนเป็นพื้นที่ปลูก เพราะแสง อุณหภูมิ ความชื้น เอื้อต่อการเติบโตของเห็ดชนิดนี้ได้เป็นอย่างดี

## อ้างอิง
* อลิศชา ใจงาม. **รอบรู้เรื่องพรรณไม้** สำนักพิมพ์ฟ้าใส, หน้า 36.
* เส้นทางขนมไทย. กทม. แสงแดด. 2553. หน้า 77 - 79

หมวดหมู่:ดอกไม้ประจำจังหวัดของไทย
หมวดหมู่:สกุลโสน
หมวดหมู่:พืชที่รับประทานได้
หมวดหมู่:ดอกไม้ที่เป็นอาหาร
ยุทธการที่มาราวี

เกิดเหตุผู้ก่อการร้ายโจมตีในเมืองมาราวี เกาะมินดาเนาในวันที่ 23 พฤษภาคม พ.ศ. 2560 การโจมตีเกิดขึ้นหลังจากกองทัพได้ใช้กำลังจู่โจมเพื่อจับแกนนำกลุ่มติดอาวุธอะบูซัยยาฟ แต่ไม่ประสบความสำเร็จ ขณะที่มีรายงานว่ากลุ่มติดอาวุธหลายคนได้ออกมาบนท้องถนนและชูธงของกลุ่มรัฐอิสลามอิรักและลิแวนต์หรือไอเอส กลุ่มติดอาวุธบุกยึดศาลาว่าการเมือง โรงพยาบาล และมหาวิทยาลัยของรัฐ รวมทั้งเผาทำลายโบสถ์คาทอลิก โรงเรียน 2 แห่ง และเรือนจำของเมือง ประธานาธิบดีประกาศกฎอัยการศึกและเกิดสงครามขึ้นในเมืองดังกล่าว

ในวันที่ 31 พฤษภาคม พ.ศ. 2560 ในขณะที่สงครามยังคงดำเนินต่อไป คาดว่าผู้โจมตีคือผู้ก่อความไม่สงบที่มีความเชื่อมโยงถึงกลุ่มก่อการร้ายไอเอส ต่อมาในช่วงเย็นของวันเดียวกันมีทหารถูกระเบิดเสียชีวิต 10 ราย

ในวันเสาร์ที่ 10 มิถุนายน พ.ศ. 2560 มีรายงานว่าทหารเสียชีวิตอีก 13 ราย เจ้าหน้าที่ทหารตำรวจเสียชีวิตทั้งหมด 58 ราย พลเมืองชาวมาราวีเสียชีวิตประมาณ 21–38 ราย นับจาก วันที่ 23 พฤษภาคม พ.ศ. 2560 ในขณะที่สหรัฐอเมริกาได้ร่วมรบในสงครามดังกล่าว ในตอนแรกประธานาธิบดีฟิลิปปินส์นั้นได้กล่าวปฏิเสธ ส่วนกองทัพแจ้งว่าเป็นการช่วยเหลือทางเทคนิค แต่ต่อมาในวันที่ 14 มิถุนายน พ.ศ. 2560 ทหารจากสหรัฐอเมริกาได้เข้าร่วมในการรบโดบยกพลขึ้นบกที่เกาะมินดาเนา จำนวนผู้เสียชีวิตทั้งหมด ณ วันที่ 18 มิถุนายน พ.ศ. 2560 อยู่ที่อย่างต่ำ 310 ราย

ในวันที่ 17 ตุลาคม พ.ศ. 2560 โรดรีโก ดูแตร์เต ประธานาธิบดีฟิลิปปินส์คนปัจจุบันได้ประกาศปลดปล่อยเมืองมาราวีจากกลุ่มติดอาวุธได้แล้ว หลังจากได้ทำการสังหารนายอิสนิลอน ฮาปิลอน ผู้นำกลุ่มอะบูซัยยาฟและนายโอมาร์ เมาเต ผู้นำกลุ่มกบฏเมาเต ซึ่งสวามิภักดิ์ต่อกลุ่มรัฐอิสลามอิรักและลิแวนต์
จนในวันที่ 23 ตุลาคม พ.ศ. 2560 หน่วยงานความมั่นคงฟิลิปปินส์ควบคุมสถานการณ์ในพื้นที่ทั้งหมดเอาไว้ได้ ทำให้สงครามในเมืองมาราวีจบลงหลังต่อสู้กันมานานกว่า 5 เดือน
ไฟล์:Marawi Ground Zero.jpg|alt=
ไฟล์:Marawi crisis troops.jpg|alt=
ไฟล์:Navy offloads military vehicles, supplies in Iligan City 3.jpg|alt=
ไฟล์:Confiscated Weapons Marawi crisis June 2017.jpg|alt=


## ปฏิกิริยา

### ระหว่างประเทศ

#### ความการช่วยเหลือ
##### ความช่วยเหลือด้านมนุษยธรรม
ไทย : ทบ.พร้อมส่งทหารไปยังเมืองมาราวีเพื่อให้ความช่วยเหลือด้านมนุษยธรรมหากฟิลิปปินส์ขอความช่วยเหลือจากประเทศไทย

พล.ท.ฉัตรชัย ภัทรนาวิก หัวหน้าศูนย์ปฏิบัติการต่อต้านผู้ก่อการร้ายของทบ. กล่าวว่า หากได้รับการร้องขอ กองทัพไทยอาจถูกส่งไปยัง เมืองมาราวี เพื่อให้ความช่วยเหลือด้านมนุษยธรรมแก่ผู้อยู่อาศัยที่ได้รับผลกระทบจากความขัดแย้งกับกลุ่มติดอาวุธในพื้นที่ที่อ้างว่าเชื่อมโยงกับกลุ่มรัฐอิสลาม

การบรรเทาทุกข์จะได้รับภายใต้โครงการความช่วยเหลือด้านมนุษยธรรมและบรรเทาสาธารณภัย เขาเน้นว่าพวกเขาจะไม่มีส่วนร่วมในการต่อสู้ใด ๆ

ปัจจุบัน มีเพียงที่ปรึกษาทางการทหารจากออสเตรเลียและสหรัฐอเมริกาเท่านั้นที่ถูกส่งเข้าประจำการในและรอบๆ เมืองมาราวี 

## อ้างอิง

## แหล่งข้อมูลอื่น
* 
* Mindanao Hour by the Philippine Information Agency

หมวดหมู่:ประเทศฟิลิปปินส์ในปี พ.ศ. 2560
หมวดหมู่:ความไม่สงบในประเทศฟิลิปปินส์
หมวดหมู่:การก่อการร้ายในประเทศฟิลิปปินส์
หมวดหมู่:ปฏิบัติการที่เกี่ยวข้องกับหน่วยรบพิเศษของสหรัฐ
หมวดหมู่:การจับตัวประกันในประเทศฟิลิปปินส์
หมวดหมู่:จังหวัดลาเนาเดลซูร์
หม่อมเจ้าอุทัยเที่ยง ชยางกูร

**หม่อมเจ้าอุทัยเที่ยง ชยางกูร** (1 มิถุนายน พ.ศ. 2473 – 5 มกราคม พ.ศ. 2568) เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป และหม่อมแหวนศุลี ชยางกูร ณ อยุธยา

## พระประวัติ
หม่อมเจ้าอุทัยเที่ยง ชยางกูร ประสูติเมื่อวันที่ 1 มิถุนายน พ.ศ. 2473 เป็นพระธิดาในพระเจ้าบรมวงศ์เธอ กรมหมื่นพงษาดิศรมหิป ประสูติแต่หม่อมแหวนศุลี ชยางกูร ณ อยุธยา (สกุลเดิม บุญยมาลิก; บุตรีหลวงพิทักษ์นันทนาการ) เป็นพระราชนัดดาในพระบาทสมเด็จพระจอมเกล้าเจ้าอยู่หัว มีโสทรเชษฐภาดาและโสทรกนิษฐภาดารวมสามองค์ คือ หม่อมเจ้าเวียงวัฒนา ชยางกูร หม่อมเจ้าวราชัย ชยางกูร และหม่อมเจ้าจรูญฤทธิเดช ชยางกูร 

หม่อมเจ้าอุทัยเที่ยงสำเร็จการศึกษาจากโรงเรียนราชินี และเข้ารับราชการที่กรมการบินพาณิชย์ กระทรวงคมนาคม จนเกษียณอายุราชการในปี พ.ศ. 2533

หม่อมเจ้าอุทัยเที่ยง มีโรคประจำองค์ และมักจะประชวรพระวาโยบ่อยครั้ง ทรงดำรงพระชนม์ที่ตำหนักถนนราชวิถี ตราบจนเข้ารักษาองค์ที่โรงพยาบาลกรุงเทพ และถึงชีพิตักษัยด้วยภาวะโลหิตในทางเดินอาหาร ณ โรงพยาบาลกรุงเทพ เมื่อวันอาทิตย์ที่ 5 มกราคม พ.ศ. 2568 เวลาประมาณ 05.00 น. สิริชันษา 94 ปี พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานโกศราชวงศ์ ฉัตรทองเครื่องสูงแผ่ลวดตั้งประดับ แตรงอน แตรฝรั่ง ปี่ กลองชนะ ประโคมเวลาพระราชทานน้ำหลวงสรงศพ ณ ศาลา 11 วัดมกุฏกษัตริยารามราชวรวิหาร เขตพระนคร กรุงเทพมหานคร และพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพในวันที่ 4 มกราคม พ.ศ. 2569 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## กรณียกิจ
หม่อมเจ้าอุทัยเที่ยง ชยางกูร ทรงปฏิบัติกรณียกิจสำคัญหลายประการ เช่น

วันที่ 2 สิงหาคม พ.ศ. 2558 เสด็จเป็นเจ้าภาพร่วมกับสมาชิกราชสกุลชยางกูร ในการบำเพ็ญพระกุศลสวดพระอภิธรรมพระศพ สมเด็จพระสังฆราชเจ้า กรมหลวงวชิรญาณสังวร ณ ตำหนักเพ็ชร วัดบวรนิเวศราชวรวิหาร

วันที่ 9 ธันวาคม พ.ศ. 2559 เสด็จเป็นเจ้าภาพร่วมกับหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ในการบำเพ็ญพระกุศลถวายพระบรมศพ พระบาทสมเด็จพระมหาภูมิพลอดุลยเดชมหาราช บรมนาถบพิตร ณ พระที่นั่งดุสิตมหาปราสาท ในพระบรมมหาราชวัง

วันที่ 12 มกราคม พ.ศ. 2562 เสด็จพร้อมด้วยหม่อมเจ้าเวียงวัฒนา ชยางกูร, หม่อมเจ้าจรูญฤทธิเดช ชยางกูร และหม่อมจรุงใจ ชยางกูร ณ อยุธยา ไปทรงเยี่ยมชมงาน "อุ่นไอรักคลายความหนาว: สายน้ำแห่งรัตนโกสินทร์" ซึ่งพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้จัดขึ้น ณ พระลานพระราชวังดุสิต และสนามเสือป่า

นอกจากนี้ พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้พลอากาศเอกสุบิน ชิวปรีชา กรมวังผู้ใหญ่ประจำพระองค์ อัญเชิญพวงมาลัยและกระเช้าพระราชทานไปทูลถวายหม่อมเจ้าเวียงวัฒนา ชยางกูร, หม่อมเจ้าอุทัยเที่ยง ชยางกูร และหม่อมเจ้าจรูญฤทธิเดช ชยางกูร เนื่องในโอกาสวันขึ้นปีใหม่ เมื่อวันที่ 4 มกราคม พ.ศ. 2562

## พระอิสริยยศ

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลชยางกูร
หมวดหมู่:บุคคลจากโรงเรียนราชินี
หม่อมเจ้าวิไลกัญญา ภาณุพันธุ์

**หม่อมเจ้าวิไลกัญญา ภาณุพันธุ์** (ราชสกุลเดิม เทวกุล; 1 มกราคม พ.ศ. 2443 – 30 มิถุนายน พ.ศ. 2509) เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา และเป็นชายาในพระเจ้าวรวงศ์เธอ กรมหมื่นภาณุพงศ์พิริยเดช

## พระประวัติ
หม่อมเจ้าวิไลกัญญา ภาณุพันธุ์ (ราชสกุลเดิม เทวกุล) มีพระนามลำลองว่า **ท่านหญิงอั้น** เป็นพระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ ประสูติแต่หม่อมพุก เทวกุล ณ อยุธยา (สกุลเดิม จันทรเสน) เมื่อวันที่ 1 มกราคม พ.ศ. 2442 (แบบสากลคือ พ.ศ. 2443) มีโสทรภาดาและโสทรภคินี 12 องค์

หม่อมเจ้าวิไลกัญญา เสกสมรสกับพระเจ้าวรวงศ์เธอ กรมหมื่นภาณุพงศ์พิริยเดช (พระโอรสในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช กับหม่อมแม้น ภาณุพันธุ์ ณ อยุธยา) มีพระโอรส 1 องค์ คือ หม่อมเจ้าภาณุเทวัญ ภาณุพันธุ์ 

หลังจากที่พระโอรสเพียงองค์เดียวสิ้นชีพิตักษัย หม่อมเจ้าวิไลกัญญาก็มิได้ทรงมีพระโอรสหรือพระธิดาอีกเลย ทำให้ทรงเมตตากรุณาบรรดาพระโอรสธิดาองค์อื่น ๆ ของพระสวามี ทรงเลี้ยงดูประดุจพระธิดาบุญธรรมสามองค์ ซึ่งก็ได้ประทับร่วมกันกับหม่อมเจ้าวิไลกัญญาตลอดมาจนถึงชีพิตักษัย พระธิดาดังกล่าวมีรายพระนามดังต่อไปนี้ คือ

*ประภาพันธุ์ กรโกสียกาจ ทรงลาออกจากฐานันดรศักดิ์เพื่อสมรสกับเรืออากาศเอกโกสีย์ กรโกสียกาจ
*พันธุ์วโรภาส เศวตรุนทร์ ทรงลาออกจากฐานันดรศักดิ์เพื่อสมรสกับนายแพทย์ชูช่วง เศวตรุนทร์
*หม่อมเจ้าอุทัยกัญญา ภาณุพันธุ์

หม่อมเจ้าพันธุ์วโรภาสทรงเคารพหม่อมเจ้าวิไลกัญญาประดุจพระมารดาแท้ ๆ และทรงเรียกหม่อมเจ้าวิไลกัญญาว่าแม่ อีกทั้งยังสมรสกับนายแพทย์ชูช่วง เศวตรุนทร์ พระญาติของหม่อมเจ้าวิไลกัญญา ซึ่งนายแพทย์ชูช่วงได้เข้าเฝ้าหม่อมเจ้าวิไลกัญญา ที่ตำหนักอยู่บ่อย ๆ จึงได้พบรักกับหม่อมเจ้าพันธุ์วโรภาส

หม่อมเจ้าวิไลกัญญา ภาณุพันธุ์ ถึงชีพิตักษัยเมื่อวันที่ 30 มิถุนายน พ.ศ. 2509 สิริชันษา 66 ปี พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 7 กรกฎาคม ปีเดียวกัน

## เครื่องราชอิสริยาภรณ์

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลภาณุพันธุ์
หมวดหมู่:ราชสกุลเทวกุล
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:เสียชีวิตจากภาวะหัวใจล้มเหลว
มิสเม็กซิโก

**มิสเม็กซิโก** () เป็นการประกวดนางงามระดับประเทศของประเทศเม็กซิโก เพื่อคัดเลือกตัวแทนเข้าร่วมการประกวดมิสเวิลด์, มิสแกรนด์อินเตอร์เนชันแนล และมิสซูปราเนชันแนล ตามลำดับ ทั้งนี้อาจมีการส่งตัวแทนเข้าร่วมการประกวดบนเวทีนางงามระดับนานาชาติอื่น ๆ อีก เช่น มิสยูไนเต็ดคอนทิเนนส์ เป็นต้น ทั้งนี้ องค์กรมิสเม็กซิโกยังมีการคัดเลือกตัวแทนเพศชายเพื่อเข้าร่วมการประกวดมิสเตอร์เวิลด์อีกด้วย

ด้วยความร่วมมือระหว่างองค์กรมิสเม็กซิโก สถานีโทรทัศน์เทเลเม็ก (Telemax) และสถานีโทรทัศน์ทีวีแอซเท็กกา (TV Azteca) ทำให้การประกวดมิสเม็กซิโกซึ่งอยู่ภายใต้การดำเนินงานของอูโก กัสเตยานอส (Hugo Castellanos) กลายเป็นหนึ่งในเวทีการประกวดนางงามที่ได้รับความนิยมเป็นอย่างมากอีกเวทีหนึ่งของเม็กซิโก การประกวดในแต่ละปีจะดำเนินการโดยการคัดเลือกนางงามจากรัฐต่าง ๆ ทั่วประเทศ จำนวน 32 คน จาก 31 รัฐและอีก 1 คนจากเม็กซิโกซิตี มาเข้าร่วมการประกวดบนเวทีระดับประเทศ

เริ่มแรกในปี ค.ศ. 2013 เป็นต้นมา มิสเม็กซิโกได้รับสิทธิ์ในการส่งตัวแทนเข้าร่วมในการประกวดระดับนานาชาติเฉพาะมิสซูปราเนชันแนลและมิสยูไนเต็ดคอนทิเนนส์ (เดิมชื่อ มิสอเมริกาคอนทิเนนท์) เท่านั้น โดยตัวแทนที่ถูกส่งเข้าร่วมการประกวดบนเวทีดังกล่าวล้วนมาจากรัฐฮาลิสโก ต่อมาในปี ค.ศ. 2016 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสเวิลด์และมิสเตอร์เวิลด์เพิ่มเติม ซึ่งก่อนหน้านั้น สิทธิ์ในการส่งตัวแทนเข้าร่วมการประกวดดังกล่าวเป็นขององค์กรนูเอสตรา เบเยซา เม็กซิโก (Nuestra Belleza México) จากนั้นในปี ค.ศ. 2017 องค์กรมิสเม็กซิโกได้สิทธิ์ในการส่งตัวแทนเข้าร่วมการประกวดมิสแกรนด์อินเตอร์เนชันแนลเพิ่มเติมอีกหนึ่งเวที

## ผู้ดำรงตำแหน่ง
ข้อมูลในตารางเป็นข้อมูลที่แสดงถึงรายละเอียดผู้ดำรงตำแหน่งมิสเม็กซิโก ประกอบด้วยชื่อ, รัฐที่เป็นตัวแทน รวมไปถึงสถานที่จัดการประกวด

### จำนวนผู้ชนะเลิศแบ่งตามรัฐ

## ตัวแทนในการประกวดระดับนานาชาติหญิง
ข้อมูลที่แสดงในตารางด้านล่างคือรายละเอียดของตัวแทนที่ถูกส่งไปเข้าร่วมการประกวดบนเวทีระดับนานาชาติโดยองค์กรมิสเม็กซิโก

**สัญลักษณ์สี**

### มิสเวิลด์

### มิสซูปราเนชันแนล

### มิสแกรนด์อินเตอร์เนชันแนล

### มิสยูไนเต็ดคอนติเนนท์

### ท็อปโมเดลออฟเดอะเวิลด์

### ธิดาแฟอินเตอร์เนชันแนล

### มิสคอสตามายาอินเตอร์เนชันแนล

### มิสโกลบอลซิตี

## ตัวแทนในการประกวดระดับนานาชาติชาย

; **สัญลักษณ์สี**

### มิสเตอร์เวิลด์

### มิสเตอร์ซูปราเนชันแนล

## อ้างอิง

## แหล่งข้อมูลอื่น



หมวดหมู่:มิสซูปราเนชันแนล
หมวดหมู่:การประกวดนางงามในประเทศเม็กซิโก
เม็กซิโก
สวรรณา วิชัยรัตน์

**สวรรณา วิชัยรัตน์** (7 เมษายน พ.ศ. 2460 – 6 กันยายน พ.ศ. 2559) เป็นพระธิดาในพระเจ้าวรวงศ์เธอ กรมหมื่นภาณุพงศ์พิริยเดช กับหม่อมแผ่ว ภาณุพันธุ์ ณ อยุธยา

## พระประวัติ
สวรรณา วิชัยรัตน์ มีนามเดิมว่า **หม่อมเจ้าสวรรณา** ได้รับพระราชทานพระนามจากพระบาทสมเด็จพระมงกุฎเกล้าเจ้าอยู่หัว เป็นพระธิดาองค์ใหญ่ในพระเจ้าวรวงศ์เธอ กรมหมื่นภาณุพงศ์พิริยเดช ประสูติแต่หม่อมแผ่ว ภาณุพันธุ์ ณ อยุธยา เมื่อวันที่ 7 เมษายน พ.ศ. 2460 มีเจ้าน้องร่วมพระบิดาแปดองค์

หม่อมเจ้าสวรรณาทรงสำเร็จการศึกษาชั้นมัธยมจากโรงเรียนมาแตร์เดอีวิทยาลัย และสำเร็จการศึกษาปริญญาตรีสาขาสถาปัตยกรรมจากคณะสถาปัตยกรรมศาสตร์ จุฬาลงกรณ์มหาวิทยาลัย

หม่อมเจ้าสวรรณาทรงกราบบังคมทูลลาออกจากฐานันดรศักดิ์แห่งพระราชวงศ์เมื่อวันที่ 2 เมษายน พ.ศ. 2489 เพื่อสมรสกับเจริญ วิชัยรัตน์ มีบุตรธิดาสองคน ได้แก่

* วุฒิพันธุ์ วิชัยรัตน์ สมาชิกวุฒิสภา อดีตผู้อำนวยการสำนักงบประมาณ สมรสกับปิยะธิดา วิชัยรัตน์
* ดร.ฑิตติมา วิชัยรัตน์ ผู้จัดการกองทุนเงินให้กู้ยืมเพื่อการศึกษา (ก.ย.ศ.)

สวรรณาถึงชีพิตักษัยขณะบรรทมพักผ่อนเมื่อวันที่ 6 กันยายน พ.ศ. 2559 เวลา 21.40 น. สิริอายุ 99 ปี 5 เดือน ได้รับพระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะประโคมเวลาพระราชทานน้ำหลวงอาบศพ และทรงรับศพอยู่ในพระบรมราชานุเคราะห์โดยตลอด พระพิธีธรรมสวดพระอภิธรรมเวลากลางคืน กำหนด 7 คืน แล้วพระราชทานเพลิงศพ ณ เมรุวัดธาตุทอง ในวันที่ 15 กันยายน ปีเดียวกัน การนี้แพทย์หญิงพันธุ์วโรภาส เศวตรุนทร์ น้องสาวร่วมบิดาเสด็จมาเป็นองค์ประธานในพิธี

## อ้างอิง

หมวดหมู่:สถาปนิกชาวไทย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:ราชสกุลภาณุพันธุ์
หมวดหมู่:หม่อมเจ้าที่ทรงลาออกจากฐานันดรศักดิ์
หม่อมเจ้าองุ่น นรินทรางกูร

**หม่อมเจ้าองุ่น นรินทรางกูร** เป็นพระธิดาในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ และเป็นพระนัดดาในสมเด็จพระเจ้าพี่นางเธอ เจ้าฟ้ากรมพระเทพสุดาวดี ต้นราชสกุล นรินทรางกูร สมเด็จพระพี่นางพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราช

## พระประวัติ
หม่อมเจ้าองุ่น นรินทรางกูร เป็นพระธิดาในสมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ เมื่อเจริญชันษาขึ้น ได้เข้ามารับราชการในพระบรมมหาราชวัง

ในสมัยรัชกาลที่ 2 ได้เกิดเหตุพระเจ้าบรมวงศ์เธอ กรมหมื่นศรีสุเรนทร์ทิ้งบัตรสนเท่ห์จนต้องพระอาญาแผ่นดิน ถูกสำเร็จโทษ หลังจากชำระความกรมหมื่นศรีสุเรนทร์แล้ว เกิดมีผู้ทิ้งหนังสือในพระบรมมหาราชวัง หยาบช้าถึงองค์พระเจ้าแผ่นดิน จึงทรงโปรดเกล้าโปรดกระหม่อมให้พระเจ้าลูกยาเธอ กรมหมื่นเจษฎาบดินทร์ เป็นตุลาการพิจารณาให้ค้นลายมือเจ้านาย แลเจ้าจอมทุกเรือนเอามาสอบกับหนังสือทิ้ง

จากการค้นทุกตำหนักทุกเรือนเมื่อเกิดความหนังสือทิ้งของพระองค์เจ้ากระษัตรี เลยจับเพลงยาวนายช้อยได้ที่เรือน หม่อมเจ้าองุ่น ในกรมหลวงนรินทร์รณเรศ (สมเด็จพระสัมพันธวงศ์เธอ เจ้าฟ้ากรมหลวงนรินทร์รณเรศ เป็นพระโอรสพระองค์ที่ 3 ในสมเด็จพระเจ้าพี่นางเธอ เจ้าฟ้ากรมพระเทพสุดาวดี สมเด็จพระพี่นางพระองค์ใหญ่ ในรัชกาลที่ 1 เป็นต้นราชสกุลนรินทรางกูร) ถิ่นฐานอยู่ต้นแม่น้ำสะแกกรัง อุทัยธานี 

ครั้งนั้นจับเรื่องชู้สาวในพระราชวัง ผิดกฎมณเฑียรบาลได้อีกหลายราย โปรดเกล้าฯให้ลงพระราชอาญาประหารชีวิต ตั้งแต่พระองค์เจ้ากระษัตรี หม่อมเจ้าองุ่น และหญิงชายอีก 8 คน เฉพาะพระองค์เจ้ากระษัตรี นั้น ให้ทุบด้วยท่อนจันทน์ตามราชประเพณี

## พงศาวลี




## อ้างอิง

หมวดหมู่:หม่อมเจ้าหญิง
หมวดหมู่:ราชสกุลนรินทรางกูร
หมวดหมู่:ชาวไทยที่ถูกประหารชีวิต
หมวดหมู่:บุคคลในประวัติศาสตร์กรุงรัตนโกสินทร์
จิตหลุดโลก

***จิตหลุดโลก*** () เป็นภาพยนตร์แนวจิตวิทยาเขย่าขวัญและระทึกขวัญจากประเทศสหรัฐอเมริกา ออกฉายเมื่อ พ.ศ. 2559 เขียนบทและกำกับโดย M. Night Shyamalan นำแสดงโดย James McAvoy, Anya Taylor-Joy, และ Betty Buckley เล่าเรื่องของ Kevin Wendell ชายผู้มี 23 บุคลิก ซึ่งได้ลักพาตัวหญิงสาววัยรุ่น 3 คน มาขังไว้ในห้องใต้ดิน

ภาพยนตร์เรื่องนี้เริ่มถ่ายทำเมื่อ 11 พฤศจิกายน พ.ศ. 2558 ใน Philadelphia, Pennsylvania ออกฉายครั้งแรกในงาน Fantastic Fest เมื่อวันที่ 26 กันยายน พ.ศ. 2559 และออกฉายเป็นวงกว้างในประเทศสหรัฐอเมริกาเมื่อ 20 มกราคม พ.ศ. 2560 โดย Universal Pictures ได้รับคำตอบรับในทางชื่นชมเป็นวงกว้าง นักวิจารณ์จำนวนหนึ่งชื่นชมว่าเป็นการกลับมาที่ประสบความสำเร็จของ Shyamalan และประสบความสำเร็จด้านรายได้โดยทำรายได้ภายในรวมทั่วโลกไป 276 ล้านดอลลาร์สหรัฐ จากทุนสร้าง 9 ล้านดอลลาร์สหรัฐ

ภาพยนตร์เรื่องนี้แท้จริงแล้วเป็นภาคต่อของภาพยนตร์เรื่อง*[[เฉียดชะตา...สยอง|เฉียด...ชะตาสยอง]]* ซึ่งเขียนบทและกำกับโดย M. Night Shaymalan เช่นเดียวกัน ทำให้ภาพยนตร์เรื่องนี้กลายเป็นภาพยนตร์ลำดับที่สองในชุดภาพยนตร์ไตรภาครถไฟสายตะวันออก 177 โดยในช่วงของการโฆษณาภาพยนตร์ไม่มีการกล่าวถึงประเด็นที่ภาพยนตร์เรื่องนี้เป็นภาคต่อแต่อย่างใด ภาพยนตร์เรื่องที่สามของไตรภาคได้ชื่อเรื่องว่า *Glass* มีกำหนดออกฉายใน ค.ศ. 2019 และจะมีตัวละครจากภาพยนตร์ภาคก่อนทั้งสองเรื่องมารับบทนำ โดยฉากที่เควินไปที่รถไฟสายตะวันออก 177 เป็นรถไฟที่พ่อของเควินตายเชื่อมโยงไปในภาคแรก
## อ้างอิง

หมวดหมู่:ภาพยนตร์ระทึกขวัญ
หมวดหมู่:ภาพยนตร์สยองขวัญอเมริกัน
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ที่กำกับโดย เอ็ม. ไนท์ ชยามาลาน
ภาวะเลือดเป็นกรดจากหลอดไตฝอย

**ภาวะเลือดเป็นกรดจากหลอดไตฝอย** () เป็นโรคที่ทำให้มีการสะสมของกรดในร่างกาย ซึ่งเป็นผลจากการที่ไตไม่สามารถทำให้ปัสสาวะมีความเป็นกรดได้ตามปกติ ในการทำหน้าที่ตามปกติของไตนั้นเลือดจะถูกกรองที่ไต เลือดที่กรองแล้วนี้จะผ่านหลอดไตฝอยของหน่วยไต และจะมีการแลกเปลี่ยนเกลือ กรด และสารละลายอื่นๆ ก่อนที่จะกลายเป็นปัสสาวะและผ่านจากไตไปยังกระเพาะปัสสาวะ ภาวะเลือดเป็นกรดเมตะบอลิกที่เกิดจาก RTA อาจเกิดจากการที่ไตไม่สามารถดึงเอาไบคาร์บอเนตไอออนกลับได้เพียงพอ (สารนี้มีฤทธิ์เป็นด่าง) จากการกรองที่หลอดไตฝอยส่วนต้น หรือเกิดจากการที่ไตไม่สามารถขับไฮโดรเจนไอออน (ซึ่งเป็นกรด) ได้เพียงพอ จากหลอดไตฝอยส่วนปลาย ทั้งนี้แม้ผู้ป่วยโรคไตเรื้อรังมักพบภาวะเลือดเป็นกรดร่วมด้วยบ่อยครั้ง แต่คำว่า RTA นี้มักสงวนไว้กับผู้ป่วยที่มีภาวะไตทำงานผิดปกติเฉพาะเรื่องการทำปัสสาวะให้เป็นกรด ในขณะที่การทำงานด้านอื่นๆ ของไตยังค่อนข้างปกติ

RTA มีหลายชนิด แต่ละชนิดมีกลุ่มของอาการและสาเหตุที่แตกต่างกันไป

หมวดหมู่:โรคไต
โอเวอร์วอตช์เวิลด์คัพ 2017

**การแข่งขันโอเวอร์วอตช์เวิลด์คัพ 2017** คือการแข่งขันกีฬาอีสปอตส์ประเภทเกม *[[โอเวอร์วอตช์]]* จัดตั้งโดยบลิซซาร์ดเอ็นเตอร์เทนเมนต์ซึ่งเป็นผู้พัฒนาเกมดังกล่าวขึ้น การแข่งขันประกอบด้วยตัวแทนทีมจาก 32 ชาติทั่วโลก และจะถูกจัดขึ้นที่ศูนย์การประชุมแอนาไฮม์ ในวันที่ 3 ถึง 4 พฤศจิกายน โดยการแข่งขันถูกแบ่งออกเป็น 4 ระยะต่างกัน

## ระยะที่ 1 การประกาศ
เป็นการจัดอันดับทักษะของ 100 ผู้เล่นสูงสุดในเกมโอเวอร์วอตช์จากแต่ละประเทศ/ภูมิภาคที่จะมีคุณสมบัติเข้าสู่การแข่งขันจาก 32 ชาติ/ภูมิภาคตามค่าเฉลี่ยทักษะจาก 100 อันดับผู้เล่น

### การจัดคุณสมบัติของประเทศหรือดินแดน

## ระยะที่ 2 การลงคะแนน
การนำเอา 32 ประเทศที่ซึ่งถูกเลือกไว้แล้ว โดยผู้เล่นและผู้ชมสามารถลงคะแนนให้กับผู้แทนของแต่ละภูมิภาคเพื่อเป็นคณะกรรมการการแข่งขันจากแต่ละภูมิภาค ซึ่งเป็นผู้เชื่อถือได้สำหรับการคัดเลือกผู้เล่นในทีมที่แข็งแกร่งที่สุดสำหรับภูมิภาคนั้น โดยทีมชาติซึ่งผ่านเข้าสู่รอบแบ่งกลุ่มและรอบสุดท้ายจะมาพร้อมกับสมาชิกคณะกรรมการการแข่งขันของตนเอง

### สมาชิกคณะกรรมการประจำชาติ
รายชื่อผู้เล่นที่เป็นคณะกรรมการประจำชาติ

### สมาชิกทีมชาติ

## ระยะที่ 3 รอบแบ่งกลุ่ม
ทีมชาติ 32 อันดับแรกจะถูกแบ่งออกเป็นแปดกลุ่มกระจายไปทั่วทั้งสี่ภูมิภาค ได้แก่ เซี่ยงไฮ้ จีน, ซิดนีย์ ออสเตรเลีย, คาโตวีตเซ โปแลนด์ และ แซนตามอนิกา สหรัฐอเมริกา ซึ่งแต่ละกลุ่มจะทำการแข่งขันแบบเวียนกันไปแต่ละการแข่งขัน ในตอนสุดท้าย ทีมอันดับสูงสุด 2 ทีมในแต่ละกลุ่มจะผ่านเข้าสู่รอบแพ้คัดออกและผู้ชนะของแต่ละกลุ่มจะผ่านเข้าสู่สนามแปดทีมในการแข่งขันโอเวอร์วอตช์เวิลด์คัพ 2017 ที่บลิซซ์คอน

### รอบคัดเลือกเซี่ยงไฮ้
แข่งขันวันที่ 14 ถึง 16 กรกฎาคม 2560
* 14 กรกฎาคม 2560 เวลา 13:00 – 19:00 น. (06:00 – 12:00 GMT)
* 15 กรกฎาคม 2560 เวลา 13:00 – 19:00 น. (06:00 – 12:00 GMT)
* 16 กรกฎาคม 2560 เวลา 11:00 – 20:00 น. (04:00 – 13:00 GMT)

#### กลุ่มเอ

#### กลุ่มบี

### รอบคัดเลือกซิดนีย์
แข่งขันวันที่ 21 ถึง 23 กรกฎาคม 2560
* 21 กรกฎาคม 2560 เวลา 07:00 – 13:00 น. (00:00 – 06:00 GMT)
* 22 กรกฎาคม 2560 เวลา 07:00 – 13:00 น. (00:00 – 06:00 GMT)
* 23 กรกฎาคม 2560 เวลา 07:00 – 16:00 น. (00:00 – 09:00 GMT)

#### กลุ่มซี

#### กลุ่มดี

### รอบคัดเลือกคาโตวีตเซ
แข่งขันวันที่ 4 ถึง 6 สิงหาคม 2560
* 4 สิงหาคม 2560 เวลา 19:00 – 01:00 น. (12:00 – 18:00 GMT)
* 5 สิงหาคม 2560 เวลา 19:00 – 01:00 น. (12:00 – 18:00 GMT)
* 6 สิงหาคม 2560 เวลา 17:00 – 03:00 น. (10:00 – 20:00 GMT)

#### กลุ่มอี

#### กลุ่มเอฟ

### รอบคัดเลือกแซนตามอนิกา
แข่งขันวันที่ 11 ถึง 13 สิงหาคม 2560
* วันที่ 11 สิงหาคม 2560 เวลา 17:00 – 23:00 GMT (00:00 – 06:00 น. ของวันที่ 12 สิงหาคมตามเวลาในประเทศไทย)
* วันที่ 12 สิงหาคม 2560 เวลา 17:00 – 23:00 GMT (00:00 – 06:00 น. ของวันที่ 13 สิงหาคมตามเวลาในประเทศไทย)
* วันที่ 13 สิงหาคม 2560 เวลา 17:00 – 01:00 GMT (00:00 – 08:00 น. ของวันที่ 14 สิงหาคมตามเวลาในประเทศไทย)

#### กลุ่มจี

#### กลุ่มเอช

## ระยะที่ 4 รอบตัดเชือก
### รอบตัดเชือกเซี่ยงไฮ้

### รอบตัดเชือกซิดนีย์

### รอบตัดเชือกคาโตวีตเซ

### รอบตัดเชือกแซนตามอนิกา

## รอบเพลย์ออฟ
### รอบก่อนชิงชนะเลิศ

### รอบรองชนะเลิศ

### รอบชิงอันดับสาม

### รอบชิงชนะเลิศ

## แผนผัง

## อันดับการแข่งขัน

## อ้างอิง

## แหล่งข้อมูลอื่น
* เว็บไซต์การแข่งขันทางการ

หมวดหมู่:อีสปอร์ต
พระน้องนางของพระอัครชายา

**พระน้องนางของพระอัครชายา** หรือ **สมเด็จพระไปยิกาน้อย** เป็นพระชายาที่ไม่ปรากฏพระนามของสมเด็จพระปฐมบรมมหาชนก เป็นพระขนิษฐาในพระอัครชายา (หยก) และเป็นพระชนนีในพระเจ้าไปยิกาเธอ กรมหลวงนรินทรเทวี

## ประวัติ
พระน้องนางของพระอัครชายา มีนามเดิมว่าอย่างไรไม่เป็นที่ปรากฏ เข้าใจว่ามีนิวาสถานเดียวกันกับพระอัครชายา (หยก) ซึ่งเป็นพี่สาว คือบริเวณย่านชาวจีนฮกเกี้ยนแถบป้อมเพชร ทางทิศตะวันออกเฉียงใต้ของกรุงศรีอยุธยา ซึ่งเป็นย่านอาศัยของชาวจีนในรัชสมัยสมเด็จพระเจ้าอยู่หัวบรมโกศ เป็นธิดาคนเล็กของคหบดีชาวจีนฮกเกี้ยน มารดาเป็นธิดาของเจ้าพระยาอภัยราชาสมุหนายก

ต่อมาพระอัครชายาได้สมรสกับสมเด็จพระปฐมบรมมหาชนก บุตรคนโตของพระยาราชนิกูล (ทองคำ) ภายหลังการประสูติของพระราชโอรสพระองค์เล็กสมเด็จพระบวรราชเจ้ามหาสุรสิงหนาท พระอัครชายาได้ทรงพระประชวรและเสด็จสวรรคต สมเด็จพระปฐมบรมมหาชนกจึงได้เสกสมรสใหม่กับพระน้องนางของพระอัครชายา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า

*"...สมเด็จพระไปยิกาพระองค์ใหญ่นั้น ได้มีพระเอารส พระธิดา ๕ พระองค์แล้ว ก็สิ้นพระชนม์ล่วงไปโดยนัยที่กล่าวมาแล้ว แต่เมื่อสิ้นพระชนม์นั้น พระชนมายุเท่าไรไม่ทราบถนัด พระไปยิกาพระองค์น้อย ได้รับปรนิบัติสมเด็จพระบรมมหาไปยกาธิบดีบดี ในที่นั้นต่อมาได้ประสูตรพระธิดาพระองค์หนึ่งแล้ว จะสิ้นพระชนม์เมื่อใดก็หาได้ความเปนแน่ไม่..."*

สมเด็จพระปฐมบรมมหาชนกกับพระน้องนางของพระอัครชายา มีพระราชธิดาพระองค์เดียวคือ พระเจ้าไปยิกาเธอ กรมหลวงนรินทรเทวี

## ในวัฒนธรรมสมัยนิยม
พระน้องนางของพระอัครชายาเป็นตัวละครในภาพยนตร์ซีรีส์เรื่อง *[[ศรีอโยธยา]]* มีตัวละครหนึ่งชื่อ *"คุณหญิงกู่"* รับบทโดยจรัสแสง พิศาลสงครามเมื่อ พ.ศ. 2560 และภาพยนตร์ซีรีส์เรื่อง *[[ศรีอโยธยา|ศรีอโยธยา 2]]* รับบทโดยปัณณฑัต โพธิเวชกุลเมื่อ พ.ศ. 2562
## อ้างอิง

หมวดหมู่:เจ้าจอมมารดา
หมวดหมู่:สมเด็จพระปฐมบรมมหาชนก
หมวดหมู่:บุคคลจากอำเภอพระนครศรีอยุธยา
หมวดหมู่:ชาวไทยเชื้อสายจีน
โอเวอร์วอตช์เวิลด์คัพ 2016

**การแข่งขันโอเวอร์วอตช์เวิลด์คัพ 2016** คือการแข่งขันกีฬาอีสปอตส์ประเภทเกมส์*[[โอเวอร์วอตช์]]*ที่กำลังจะเกิดขึ้น จัดตั้งโดยบลิซซาร์ดเอ็นเตอร์เทนเมนต์ซึ่งเป็นผู้พัฒนาเกมส์ดังกล่าวขึ้น การแข่งขันนี้เป็นการแข่งขันครั้งแรกของชุด และเกิดขึ้นที่งานบลิซซ์คอน ณ ศูนย์การประชุมแอนาไฮม์ ในวันที่ 4 ถึง 5 พฤศจิกายน 2016

## รูปแบบ
ทีมจากออสเตรเลีย บราซิล แคนาดา จีน เกาหลีใต้ และสหรัฐอเมริกา ถูกเชิญเข้าร่วมการแข่งขันโดยอัตโนมัติ ส่วนทีมจากอาร์เจนตินา ชิลี โคลอมเบีย คอสตาริกา เม็กซิโก และเปรู เข้าคัดเลือกในรอบคัดเลือกภูมิภาคอเมริกา และเลือก 1 ทีมเข้าสู่การแข่งขันโอเวอร์วอตช์เวิลด์คัพ ทีมจากสวีเดน เยอรมนี ฝรั่งเศส ออสเตรีย บอลติกและแคสเปียนซี เบเนลักซ์ บัลแกเรีย โครเอเชีย เช็กเกีย เดนมาร์ก ฟินแลนด์ กรีซ ฮังการี ไอซ์แลนด์ อิสราเอล อิตาลี นอร์เวย์ โปแลนด์ โปรตุเกส โรมาเนีย รัสเซีย เซอร์เบีย สโลวาเกีย แอฟริกาใต้ สเปน สวิตเซอร์แลนด์ ตุรกี ยูเครน และเกรตบริเตน เข้าคัดเลือกในรอบคัดเลือกภูมิภาคยูโรป และเลือก 1 ทีมเข้าสู่การแข่งขันโอเวอร์วอตช์เวิลด์คัพ และทีมจากไต้หวัน ญี่ปุ่น อินโดนีเชีย ฮ่องกง มาเลเซีย ฟิลิปปินส์ สิงคโปร์ ไทย และเวียดนาม เข้าคัดเลือกในรอบคัดเลือกภูมิภาคเอเชียแปซิฟิก และเลือก 3 ทีมเข้าสู่การแข่งขันโอเวอร์วอตช์เวิลด์คัพ

## รอบคัดเลือก

### ภูมิภาคอเมริกา
#### กลุ่ม A

#### กลุ่ม B

### ภูมิภาคยุโรป
#### กลุ่ม A

#### กลุ่ม B

#### กลุ่ม C

#### กลุ่ม D

#### กลุ่ม E

#### กลุ่ม F

### ภูมิภาคเอเชียแปซิฟิก
#### กลุ่ม A

#### กลุ่ม B

#### กลุ่ม C

## ทีมที่ผ่านเข้ารอบ

## ผลการแข่งขัน

### รอบแบ่งกลุ่ม
#### กลุ่ม A

#### กลุ่ม B

#### กลุ่ม C

#### กลุ่ม D

#### รอบไทเบรก

* การแข่งขันรอบแบ่งกลุ่มจัดขี้นในระหว่างวันที่ 29–31 ตุลาคม

### รอบเพลย์ออฟ

## อันดับการแข่งขัน

## อ้างอิง

## แหล่งข้อมูลอื่น
* เว็บไซต์การแข่งขันทางการ

หมวดหมู่:อีสปอร์ต
เมเรสอังค์ที่ 1

**เมเรสอังค์ที่ 1** (แปลว่า "เธอรักชีวิต") เป็นพระมเหสีของกษัตริย์โบราณของอียิปต์และเป็นพระชนนีของฟาโรห์สเนฟรู พระองค์อาจจะเป็นพระมเหสีของฟาโรห์ฮูนิ ฟาโรห์พระองค์สุดท้ายของราชวงศ์ที่ 3

## อ้างอิง
เฮเทเฟเรส เอ

เจ้าหญิง**เฮเทเฟเรส** (หรือ **เฮเทเฟเรส เอ**) เป็นเจ้าหญิงอียิปต์ที่อาศัยอยู่ในช่วงราชวงศ์ที่สี่เฮเตเฟอร์เรสเป็นลูกสาวของฟาโรห์สเนฟรูและเป็นภรรยาของอัครมหาเสนาบดีอังค์ฮาฟ

## พระประวัติ
เจ้าหญิงเฮเทเฟเรส เอเป็นพระราชธิดาในฟาโรห์สเนฟรูกับราชินีเฮเทเฟเรสที่ 1 เจ้าหญิงเฮเทเฟเรสสมรสกับพระอนุชาต่างพระราชมารดานามอังค์ฮาฟ ผู้เป็นวิเซียร์ เฮเทเฟเรสได้รับการวาดภาพในสุสานของอังค์ฮาฟในกีซา (G 7010) เฮเทเฟเรสมีบรรดาศักดิ์เป็น "พระราชธิดาองค์โตของฟาโรห์" "ผู้ที่พระองค์ทรงรัก" และ "นักบวชหญิงแห่งสเนฟรู" พระนางอาจเป็นบุคคลที่มีความสำคัญระดับหนึ่งในฐานะภริยาของวิเซียร์และพระเชษฐภคินีของฟาโรห์คูฟู

อังค์ฮาฟและเฮเทเฟเรสมีพระธิดา ผู้เป็นพระมารดาของอังค์เฮเทฟ ภาพหลานชายปรากฎในสุสานของอังค์ฮาฟกับเฮเทเฟเรส

## สุสาน
อังค์ฮาฟ สามีของเฮเทเฟเรส มีมาสตาบาขนาดใหญ่หมายเลข G 7510 ในกิซาตะวันออก การตกแต่งรวมถึงภาพของหลานชายที่เป็นนัยว่าหลุมฝังศพที่ถูกสร้างและการตกแต่งต่อไปในภายหลังชีวงชีวิตของอังค์ฮาฟ ไม่มีหลุมฝังศพสำหรับเฮเทเฟเรส ในหลุมฝังศพนี้และพระนางอาจสิ้นพระชนม์ก่อนที่จะเสร็จสิ้นการฝังศพและอาจถูกฝังอยู่ที่อื่น

## อ้างอิง
คาร์เมอร์เรเนบตี้ที่ 2

**คาร์เมอร์เรเนบตี้ที่ 2** เป็นราชินีอียิปต์โบราณของราชวงศ์ที่ 4 เธอเป็นลูกสาวของฟาโรห์คาเฟร และสมเด็จพระราชินีคาร์เมอร์เรเนบตี้ที่ 1 เธอแต่งงานกับฟาโรห์เมนเคอเร ซึ่งพี่ชายของเธอ และเธอเป็นแม่ของเจ้าชายคูเอนเร

## อ้างอิง
อติเทวนิยม

**อติเทวนิยม** ( , *henas - หนึ่ง*, และ θεός, *theos - เทพ*) คือลัทธิที่เชื่อว่าเทพเจ้าสูงสุดมีองค์เดียว ส่วนเทพเจ้าอื่น ๆ แม้มีฤทธิ์อำนาจในตนเองแต่ด้อยกว่าเทพเจ้าสูงสุด

มักซ์ มึลเลอร์ (1823-1900) นักภารตวิทยา และผู้เชี่ยวชาญภาษาสันสกฤตชาวเยอรมัน เป็นบุคคลแรกที่เสนอว่าศาสนาพราหมณ์ หรือศาสนาฮินดู เป็นตัวอย่างที่สำคัญของแนวความคิดแบบอติเทวนิยม แต่ปัจจุบันมีผู้ไม่เห็นด้วยเพราะการจะเป็นอติเทวนิยมโดยแท้ จะต้องเป็นการนับถือบูชาพระเจ้าเพียงองค์เดียว ไม่ใช่บูชาหลายองค์แบบที่ศาสนาพราหมณ์-ฮินดูเป็นอยู่ในทุกวันนี้ซึ่งเป็นพหุเทวนิยม เช่นเดียวกับศาสนากรีกและศาสนาจีน

## อ้างอิง

หมวดหมู่:เอกเทวนิยม
หมวดหมู่:พหุเทวนิยม
หมวดหมู่:เทวนิยม
เหตุโจมตีในคาบูล เดือนพฤษภาคม พ.ศ. 2560

เมื่อวันที่ 31 พฤษภาคม พ.ศ. 2560 เวลาประมาณ 08:25 น. ซึ่งอยู่ในชั่วโมงเร่งด่วนตามเวลาท้องถิ่น (10:55 น. ตามเวลาในไทย) เกิดเหตุระเบิดติดรถที่จัตุรัสซันบักซึ่งเป็นทางแยกที่มีการจราจรคับคั่งแห่งหนึ่งใกล้สถานทูตเยอรมนีในกรุงคาบูล ส่งผลให้มีผู้เสียชีวิตกว่า 90 ราย บาดเจ็บ 463 ราย (ส่วนใหญ่เป็นพลเรือน) และสร้างความเสียหายแก่อาคารหลายแห่งในสถานทูตและบริเวณใกล้เคียง ย่านสถานทูตซึ่งถูกโจมตีในครั้งนี้เป็นพื้นที่ที่มีมาตรการรักษาความปลอดภัยหนาแน่นที่สุดพื้นที่หนึ่งในคาบูล โดยมีกำแพงป้องกันระเบิดสูง 3 เมตร (10 ฟุต) และการเข้าถึงต้องผ่านจุดตรวจหลายแห่ง แรงระเบิดได้ก่อให้เกิดหลุมกว้างประมาณ 4.5 เมตร (15 ฟุต) และลึกประมาณ 3–4 เมตร (10–13 ฟุต)

หน่วยอำนวยการความมั่นคงแห่งชาติซึ่งเป็นหน่วยข่าวกรองของอัฟกานิสถานอ้างว่าเครือข่ายกองโจรฮักกานีเป็นผู้วางแผนเหตุระเบิดดังกล่าว แม้ว่ายังไม่มีกลุ่มใดอ้างความรับผิดชอบว่าเป็นผู้ก่อเหตุ แต่กลุ่มฏอลิบานก็ตกเป็นผู้ต้องสงสัยกลุ่มหนึ่ง อย่างไรก็ตาม ทางกลุ่มได้ปฏิเสธความเกี่ยวข้องและยังประณามการโจมตีครั้งนี้ด้วย

## อ้างอิง

หมวดหมู่:การก่อการร้ายในประเทศอัฟกานิสถาน
หมวดหมู่:การสังหารหมู่ใน พ.ศ. 2560
หมวดหมู่:การก่อการร้ายใน พ.ศ. 2560
เอริก คริสต์มาส

**เอริก คริสต์มาส** (19 มีนาคม 1916 – 22 กรกฎาคม 2000) เป็นนักแสดงละครเวทีชาวอังกฤษ&nbsp;แสดงภาพยนตร์มากถึง 40 เรื่อง ตั้งแต่ปี ค.ศ. 1938 - 1998

## การเสียชีวิต
เอริกเสียชีวิตเมื่อวันที่ 22 กรกฎาคม ค.ศ. 2000 อายุรวม 84 ปี

## ผลงาน
* *Monte Walsh* (1970) ... Colonel Wilson
* *The Andromeda Strain* (1971) ... Senator from Vermont
* *Johnny Got His Gun* (1971) ... Corporal Timlon
* *Harold and Maude* (1971) ... Priest
* *The Last Tycoon* (1976) ... Norman
* *An Enemy of the People* (1978) ... Morten Kiil
* *Attack of the Killer Tomatoes* (1978) ... Senator Polk
* *The Changeling* (1980) ... Albert Harmon
* *Middle Age Crazy* (1980) ... Tommy
* *Porky's* (1981) ... Mr. Carter
* *Porky's II: The Next Day* (1983) ... Mr. Carter
* *The Philadelphia Experiment* (1984) ... Dr. James Longstreet
* *All of Me* (1984) ... Fred Hoskins
* *Porky's Revenge!* (1985) ... Mr. Carter
* *Happy Hour* (1986) ... Harry The Guard
* *Home Is Where the Hart Is* (1987) ... Martin Hart
* *Whispers* (1990) ... Joshua Rinehart
* *Bugsy* (1991) ... Ronald the Butler
* *Ed and His Dead Mother* (1993) ... Mr. Abner
* *Naked Gun 33⅓: The Final Insult* (1994) ... Prison Chaplain (scenes deleted)
* *Almost Dead* (1994) ... Father Ambrose
* *Air Bud* (1997) ... Judge Cranfield
* *MouseHunt* (1997) ... Ernie and Lars' Lawyer

## อ้างอิง

## แหล่งข้อมูลอื่น
* 
* 
* Eric Christmas  at Internet Off-Broadway Database
* 
* Find a Grave
หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2543
หมวดหมู่:นักแสดงชายชาวอังกฤษในศตวรรษที่ 20
หมวดหมู่:ชาวอังกฤษในสหรัฐ
เบล ครีสตอล

**เบล ครีสตอล** (25 เมษายน 1910 7 มิถุนายน 2003) เป็นนักแสดงหญิงชาวอังกฤษแสดงภาพยนตร์ตั้งแต่ช่วงคริสตทศวรรษ 1930 และยุติบทบาทการแสดงในปี ค.ศ. 1950

## ผลงาน
* *A Warm Corner* (1930)
* *Hindle Wakes* (1931)
* *Hobson's Choice* (1931)
* *The Frightened Lady* (1932)
* *Friday the Thirteenth* (1933)
* *The Girl in the Flat* (1934)
* *Youthful Folly* (1934)
* *Key to Harmony* (1935)
* *The Scotland Yard Mystery* (1934)
* *The Edge of the World* (1937)
* *Anything to Declare?* (1938)
* *Follow Your Star* (1938)
* *Yellow Sands* (1938)
* *Poison Pen* (1939)
* *The House of the Arrow* (1940)

## อ้างอิง

หมวดหมู่:บุคคลที่เกิดในปี พ.ศ. 2453
หมวดหมู่:บุคคลที่เสียชีวิตในปี พ.ศ. 2546
หมวดหมู่:นักแสดงภาพยนตร์หญิงชาวอังกฤษ
ทากาชินะ โนะ ทากาโกะ

**ทากาชินะ โนะ ทากาโกะ** (; เสียชีวิต ค.ศ. 996) บางครั้งอ่านเป็น **ทากาชินะ โนะ คิชิ** เป็นกวี*[[วากะ]]*ชาวญี่ปุ่นในยุคเฮอังตอนกลาง กวีหนึ่งของนางปรากฏใน*[[โองูระเฮียกูนิงอิชชุ]]*

## ชีวประวัติ
เธอเป็นบุตรีในทากาชินะ โนะ นาริตาดะ ()

## อ้างอิง

## ข้อมูล
* 
*McMillan, Peter. 2010 (1st ed. 2008). *One Hundred Poets, One Poem Each*. New York: Columbia University Press.
*Suzuki Hideo, Yamaguchi Shin'ichi, Yoda Yasushi. 2009 (1st ed. 1997). *Genshoku: Ogura Hyakunin Isshu*. Tokyo: Bun'eidō.

## แหล่งข้อมูลอื่น
*Takashina no Takako (also listed as Gidōsanshi no haha) on Kotobank.

หมวดหมู่:บุคคลในยุคเฮอัง
หมวดหมู่:กวีชาวญี่ปุ่น
การเป็นพิษจากไซยาไนด์

**การเป็นพิษจากไซยาไนด์** () เป็นภาวะการเป็นพิษอย่างหนึ่งที่เกิดจากการได้รับสารไซยาไนด์ในรูปแบบต่างๆ อาการในช่วงแรกอาจปวดศีรษะ เวียนศีรษะ หัวใจเต้นเร็ว หายใจลำบาก และอาเจียนได้ หลังจากนั้นอาจมีอาการชัก หัวใจเต้นช้า ความดันเลือดต่ำ หมดสติ และหัวใจหยุดเต้นได้ ผู้ป่วยมักเริ่มมีอาการในเวลาไม่กี่นาทีหลังได้รับสาร หากรอดชีวิตก็ยังอาจมีผลแทรกซ้อนระยะยาวทางระบบประสาทตามมาได้

สารประกอบที่มีไซยาไนด์เป็นส่วนประกอบและเป็นพิษที่สำคัญเช่นก๊าซไฮโดรเจนไซยาไนด์ และเกลือไซยาไนด์บางชนิด การเป็นพิษจากไซยาไนด์ที่พบบ่อยมักเกิดตามหลังการหายใจในควันที่เกิดจากไฟไหม้บ้าน ช่องทางอื่นเช่นการได้รับสารในสถานที่ทำงานเช่นยาขัดโลหะ ยาฆ่าแมลงบางชนิด ยาไนโตรพรัสไซด์ เมล็ดพืชบางชนิด เช่น เมล็ดแอปเปิล เมล็ดแอปปริคอต และมันสำปะหลังที่ปรุงไม่ถูกวิธี ไซยาไนด์ในรูปของเหลวอาจถูกดูดซึมผ่านผิวหนังได้ ไอออนของไซยาไนด์จะเข้าไปรบกวนการหายใจระดับเซลล์ ทำให้เนื้อเยื่อต่างๆ ของร่างกายไม่สามารถนำออกซิเจนไปใช้ได้

การวินิจฉัยโดยทั่วไปทำได้ยาก แพทย์อาจสงสัยเมื่อผู้ป่วยที่ประสบเหตุไฟไหม้บ้านมีอาการซึมลง ความดันเลือดต่ำ กรดแลคเตตในเลือดสูง ห้องปฏิบัติการสามารถตรวจหาระดับไซยาไนด์ในเลือดได้แต่มักต้องใช้เวลานาน

## อ้างอิง

หมวดหมู่:การเป็นพิษจากสารที่ไม่ใช้เป็นยา
หมวดหมู่:ไซยาไนด์
## แหล่งข้อมูลอื่น
การปฏิรูปปีไทกะ

**การปฏิรูปปีไทกะ** () การปฏิรูปครั้งสำคัญครั้งแรกในประวัติศาสตร์ญี่ปุ่นเกิดขึ้นเมื่อ พ.ศ. 1188 ตรงกับรัชสมัย จักรพรรดิโคโตกุ แห่ง ยุคอาซูกะ ภายหลังการสิ้นพระชนม์ของ เจ้าชายโชโตกุ ซึ่งเป็นผู้สำเร็จราชการในรัชกาลก่อนคือ จักรพรรดินีโคเงียวกุ 

โดยการปฏิรูปครั้งนี้มีวัตถุประสงค์เพื่อทำการล้มล้างสิ่งที่เจ้าชายโชโตกุได้ทำเอาไว้พร้อมกับกวาดล้างตระกูลที่เป็นพันธมิตรกับเจ้าชายโชโตกุคือ ตระกูลโซงะ รวมถึงพระโอรสของเจ้าชายโชโตกุคือ **เจ้าชายยามาชิโร** ด้วย

ในภายหลังจักรพรรดิโคโตกุได้นำคำว่า ไทกะ ที่แปลว่า การปฏิรูปที่ยิ่งใหญ่ มาใช้เป็นรัชศกแรกของพระองค์ตามแบบจีนซึ่งรัชศกไทกะนี้นับเป็นรัชศกแรกของญี่ปุ่นพร้อมกันนี้พระองค์ยังได้พระราชทานนามสกุลให้กับ นากาโทมิ โนะ คามาตาริ ขุนนางผู้มีส่วนสำคัญที่ทำให้พระองค์ได้ขึ้นสืบราชบัลลังก์เสียใหม่เป็น ฟูจิวาระ ทำให้คามาตารินับเป็นต้นตระกูลของฟูจิวาระที่เรืองอำนาจไปอีกนับพันปีก่อนหมดอำนาจลงอย่างสิ้นเชิงในรัชสมัย จักรพรรดิเมจิ

หมวดหมู่:ยุคอาซูกะ
หมวดหมู่:ประเทศญี่ปุ่นในคริสต์ศตวรรษที่ 7
Mycoplasma

***Mycoplasma*** (มัยโคพลาสมา) เป็นจีนัสหนึ่งของแบคทีเรียซึ่งไม่มีผนังเซลล์ ยาปฏิชีวนะหลาย ๆ ชนิดที่ออกฤทธิ์ต่อผนังเซลล์ เช่น เพนิซิลลิน หรือยาอื่นในกลุ่มเบต้าแลคเทม จึงไม่มีผลต่อแบคทีเรียกลุ่มนี้ หลายสปีชีส์เป็นเชื้อก่อโรคในมนุษย์ ที่สำคัญ เช่น *[[Mycoplasma pneumoniae]]* ซึ่งเป็นสาเหตุของโรคปอดอักเสบชนิด atypical pneumonia และโรคระบบหายใจอื่น ๆ และ *[[Mycoplasma genitalium]]* ซึ่งเชื่อว่าสัมพันธ์กับโรคอักเสบของอุ้งเชิงกราน

หมวดหมู่:สาเหตุของมะเร็งที่มาจากการติดเชื้อ
สายสวนหลอดเลือดดำส่วนกลาง

**สายสวนหลอดเลือดดำส่วนกลาง** () เป็นอุปกรณ์ทางการแพทย์อย่างหนึ่งมีลักษณะเป็นหลอดสวน (catheter) ใส่เข้าไปยังหลอดเลือดดำใหญ่ อาจใส่ผ่านหลอดเลือดดำที่คอ หน้าอก ขาหนีบ หรือใส่ผ่านหลอดเลือดส่วนปลาย (PICC) ก็ได้ ใช้เพื่อให้ยาหรือสารน้ำที่ปกติไม่สามารถให้ทางปากหรือทางหลอดเลือดขนาดเล็กได้ ใช้เก็บเลือดส่งตรวจ และใช้วัดความดันเลือดดำส่วนกลางได้

หมวดหมู่:อุปกรณ์การแพทย์
สแตรธเอิร์น

**สแตรธเอิร์น** () เป็นหุบเขาขนาดใหญ่บนแม่น้ำเอิร์นในสกอตแลนด์ ชื่อสแตรธเอิร์นนี้ยังปรากฎในระบบขุนนางของสหราชอาณาจักรในตำแหน่งเอิร์ลแห่งสแตรธเอิร์น (ศตวรรษที่ 12-15) และดยุกแห่งคัมบาลันด์และสแตรธเอิร์น (ค.ศ. 1766-90)
เจ้าจอมอิ่ม ในรัชกาลที่ 3

**เจ้าจอมอิ่ม** เป็นพระสนมในพระบาทสมเด็จพระนั่งเกล้าเจ้าอยู่หัว ถูกประหารชีวิตเนื่องจากคดีเพลงยาวรักใคร่กับพระสุริยภักดี (สนิท บุนนาค)

## ประวัติ
เจ้าจอมอิ่มเป็นธิดาของพระยามหาเทพ (ปาน) เข้ารับราชการฝ่ายในในรัชกาลที่ 3 ต่อมาได้เกิดคดีลอบส่งเพลงยาวเชิงชู้สาวกับ พระสุริยภักดี (สนิท บุนนาค) บุตรสมเด็จเจ้าพระยาบรมมหาพิไชยญาติ (ทัต บุนนาค)

พระสุริยภักดี (สนิท) สมรสแล้วกับศรี ธิดาพระยาอุไทยธรรม (กลาง ณ บางช้าง) มีบุตรธิดา 3 คน นอกจากนี้ยังมีบุตรธิดากับภรรยาอื่นอีกถึง 11 คน  อายุตอนที่เกิดเรื่องอื้อฉาวนี้ขึ้นคือ 27 ปี คนที่กล่าวโทษพระสุริยภักดีเป็นทาสของตัวพระสุริยภักดีเองชื่ออ้ายพลายกับอีทรัพย์ เรื่องที่ฟ้องร้องก็คือคุณพระสุริยภักดีกับเจ้าจอมอิ่มติดต่อให้ข้าวของกัน ด้วยใจปฏิพัทธ์ฉันชู้สาว ถึงขั้นเจ้าจอมอิ่มสั่งให้มาบอกกับคุณพระสุริยภักดีว่าจะลาออกจากเป็นเจ้าจอม กลับมาอยู่บ้านพ่อแม่เสียชั่วคราวก่อน แล้วจึงให้คุณสุริยภักดีส่งผู้ใหญ่ไปสู่ขอ เรื่องลอบติดต่อกันนี้ พระสำราญราชหฤทัย (อ้าว) กรมวังก็รู้เห็นเป็นใจด้วย และจะทำหน้าที่ผู้ใหญ่ฝ่ายชายช่วยสู่ขอเจ้าจอมอิ่มต่อพระยามหาเทพ ผู้เป็นบิดาเจ้าจอมอิ่มให้

เมื่อเจ้าพระยาธรรมาธิกรณ์ อ่านเรื่องฟ้องร้องแล้ว ก็นำความกราบบังคมทูลพระบาทสมเด็จพระนั่งเกล้าเจ้าอยู่หัว ทรงโปรดฯ ให้กรมหลวงรักษ์รณเรศร์เป็นตุลาการ ชำระได้ความว่า พระสุริยภักดีและเจ้าจอมอิ่ม เป็นแต่ให้หนังสือเพลงยาวและข้าวของกันเท่านั้น ไม่เคยลอบออกไปพบปะพูดจากันที่ใด นอกจากนี้ยังมีคนนอกเกี่ยวข้องด้วยอีกถึง 7 คน คือ ผู้ที่รู้เห็น เช่นพระสำราญราชหฤทัย กรมวัง รู้แล้วก็นิ่งเสียไม่ห้ามปราม ตลอดจนคนอื่นที่เกี่ยวข้องกันทั้งสองฝ่าย รวมทั้งหมอดูหมอเสน่ห์ด้วย

เมื่อชำระความเป็นสัตย์พระบาทสมเด็จพระนั่งเกล้าเจ้าอยู่หัว จึงโปรดฯ ให้ประหารชีวิตพระสุริยภักดี เจ้าจอมอิ่ม และคนที่เกี่ยวข้องอีก 7 คน เมื่อวันที่ 23 กรกฎาคม พ.ศ. 2381

## ในวัฒนธรรมสมัยนิยม
มีนักแสดงผู้รับบท เจ้าจอมอิ่ม ได้แก่

* จินห์จุฑา รุจิระกำธรชัย จากละครเรื่อง เภตรานฤมิต (2566)
* อภิญญา สกุลเจริญสุข จากละครเรื่อง หม่อมเป็ดสวรรค์ (2567)

## อ้างอิง

หมวดหมู่:พระภรรยาในรัชกาลที่ 3
หมวดหมู่:เจ้าจอม
หมวดหมู่:ชาวไทยที่ถูกประหารชีวิต
ดยุกแห่งมาร์ลบะระ

**ดยุกแห่งมาร์ลบะระ** () เป็นตำแหน่งขุนนางสหราชอาณาจักร ซึ่งถูกยกขึ้นมาจากตำแหน่งเอิร์ลแห่งมาร์ลบะระในปี ค.ศ. 1702 โดยสมเด็จพระราชินีนาถแอนน์แห่งบริเตนใหญ่ทรงพระราชทานให้แก่ จอห์น เชอร์ชิล เอิร์ลแห่งมาร์ลบะระ ผู้นำกองทัพ นอกจากจะพระราชทานตำแหน่งดยุกให้แล้ว ยังโปรดให้สร้างวังเบลนิมเป็นที่พำนักของตระกูลดยุกแห่งมาร์ลบะระ ผู้ดำรงตำแหน่งคนปัจจุบันคือ เจมส์ สเปนเซอร์-เชอร์ชิล ดยุกที่ 12 แห่งมาร์ลบะระ

## แหล่งข้อมูลอื่น

* Blenheim Palace - official website
* Cracroft's Peerage page 
* European Heraldry website
เจ้าจอมมารดามา

**เจ้าจอมมารดามา** หรือ **คุณมา** เป็นบาทบริจาริกาในสมเด็จพระปฐมบรมมหาชนก และเป็นพระชนนีในสมเด็จพระเจ้าน้องยาเธอ เจ้าฟ้ากรมหลวงจักรเจษฎา

## ประวัติ
ชาติภูมิเดิมของเจ้าจอมมารดามานั้นเกิดที่เมืองพิษณุโลก พระบาทสมเด็จพระจุลจอมเกล้าเจ้าอยู่หัวทรงไว้ตามคำเล่าขานว่า บาทบริจาริกาท่านนี้เป็นพระน้องนางของสมเด็จพระอมรินทราบรมราชินีแต่ต่างวัยกันมาก จึงเข้าใจว่าจะเป็นขนิษฐาร่วมพระบิดาเท่านั้น ต่อมาคุณมาได้สมรสกับพระอักษรสุนทรศาสตร์ (ทองดี) (ต่อมาคือ สมเด็จพระปฐมบรมมหาชนก = ทองดี พ่อของทองด้วง) มีพระราชโอรส 1 พระองค์คือ

#**[[สมเด็จพระเจ้าน้องยาเธอ เจ้าฟ้ากรมหลวงจักรเจษฎา|พระองค์เจ้าชายลา]]** ในรัชสมัยพระบาทสมเด็จพระพุทธยอดฟ้าจุฬาโลกมหาราช ทรงมีพระราชดำริว่ามีความชอบ จึงทรงโปรดเกล้าฯ ให้เป็น *สมเด็จพระเจ้าน้องยาเธอ เจ้าฟ้าลา* ต่อมาทรงโปรดเกล้าฯ เป็น *กรมหลวงจักรเจษฎา*

เมื่อกรุงศรีอยุธยาเสียกรุงครั้งที่ 2 เมื่อ พ.ศ. 2310 เจ้าจอมมารดามาพร้อมด้วยเจ้าฟ้าลาทรงติดตามสมเด็จพระปฐมบรมมหาชนกไปประทับที่เมืองพิษณุโลกจนสมเด็จพระปฐมบรมมหาชนกเสด็จสวรรคต เจ้าฟ้าลากับเจ้าจอมมารดามาจึงได้ปลงพระศพและนำพระอัฐิมาถวายพระบาทสมเด็จพระพุทธยอดฟ้าจุฬาโลก ซึ่งภายหลังได้เป็นความชอบใหญ่หลวงของเจ้าฟ้าลาและเจ้าจอมมารดามา เหตุการณ์นี้ปรากฏในปฐมวงศ์ พระราชนิพนธ์ในพระบาทสมเด็จพระจอมเกล้าเจ้าอยู่หัวว่า

"...เมื่อเวลาพม่าเข้าล้อมกรุงเทพทวาราวดีศรีอยุทธยาเวลาที่สุดนั้น สมเด็จพระบรมมหาไปยกาธิบดีมีพระดำริห์จะออกจากกรุงเทพทวาราวดีศรีอยุทยา... เมื่อได้ช่องจึงได้พาแต่พระกุมารพระองค์น้อยกับหญิงบาทบริจาริก ซึ่งเปนหม่อมมารดาของพระกุมารนั้นไปอาไศรยอยู่ณเมืองพระพิศณุโลก... ภายหลังทรงพระประชวรแล้วเสด็จสวรรคตอยู่ในเมืองพระพิศณุโลก... จึงพระโอรส คือ กรมหลวงจักรเจษฎากับหม่อมมารดาซึ่งตามเสด็จไปด้วยนั้น ได้มีความกตัญญูกตะเวทีได้จัดการถวายพระเพลิงตามกำลังที่จะทำได้แล้ว ได้เชิญพระบรมอัฐิกับพระมหาสังข์อุตราวัฏ ซึ่งเปนของสำหรับสกุลสืบมาแต่ก่อนเปนสำคัญคืนนำกลับลงมาแล้ว ได้ทูลเกล้า ฯ ถวายแด่พระบาทสมเด็จพระพุทธยอดฟ้าจุฬาโลกย์ เมื่อครั้งเสด็จอยู่วังบ้านหลวงในกรุงธนบุรีเมื่อแผ่นดินเจ้ากรุงธนบุรีนั้น เปนความชอบอันยิ่งใหญ่ของกรมหลวงจักรเจษฏา แลคุณมาซึ่งเปนหม่อมมารดานั้นอยู่..."

หลังจากประดิษฐานพระราชวงศ์แล้ว ทรงพระกรุณาโปรดเกล้าฯ ให้สมเด็จพระเจ้าน้องยาเธอ เจ้าฟ้ากรมหลวงจักรเจษฎา และเจ้าจอมมารดามา ไปประทับ ณ วังริมป้อมพระสุเมรุ ภายหลังจากกรมหลวงจักรเจษฎา สิ้นพระชนม์เมื่อ พ.ศ. 2350 เจ้าจอมมารดามาได้พำนักอยู่ที่วังริมป้อมพระสุเมรุต่อมาจนถึงแก่อนิจกรรม

เจ้าจอมมารดามาถึงแก่อนิจกรรมในรัชสมัยพระบาทสมเด็จพระพุทธเลิศหล้านภาลัย เมื่อ พ.ศ. 2357 พระราชทานเพลิงศพ ณ วัดสุวรรณาราม เมื่อวันที่ 11 กันยายน พ.ศ. 2357 อัฐิของท่านถูกนำไปลอยอังคาร หลังเจ้าจอมมารดามาถึงแก่อนิจกรรม พระบาทสมเด็จพระพุทธเลิศหล้านภาลัยก็มิได้ทรงโปรดให้เจ้านายพระองค์ใดมาประทับที่วังริมป้อมพระสุเมรุอีก

## อ้างอิง

หมวดหมู่:เจ้าจอมมารดา
หมวดหมู่:สมเด็จพระปฐมบรมมหาชนก
หมวดหมู่:สกุล ณ บางช้าง
ฟุตซอลทีมชาติเบลารุส

**ฟุตซอลแห่งชาติเบลารุส** () เป็นตัวแทนของประเทศเบลารุสในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสหพันธ์ฟุตบอลแห่งเบลารุส 

## รายการที่เข้าร่วม
### ฟุตซอลชิงแชมป์โลก

### ฟุตซอลชิงแชมป์ยุโรป

## อ้างอิง

## ดูเพิ่ม
* Official website

หมวดหมู่:กีฬาในประเทศเบลารุส
เบลารุส
เบลารุส
ฟุตซอลทีมชาติโปแลนด์

**ฟุตซอลแห่งชาติโปแลนด์** () เป็นตัวแทนของประเทศโปแลนด์ในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลโปแลนด์

## รายการที่เข้าร่วม
### ฟุตซอลชิงแชมป์โลก

### ฟุตซอลชิงแชมป์ยุโรป

### ฟุตซอลกรังด์ปรีซ์

## ผูเล่นปัจจุบัน

## ผู้เล่นที่มีชื่อเสียง
* Tomasz Ciastko
* Krzysztof Filipczak
* Krzysztof Jasiński
* Jarosław Kaszowski
* Krzysztof Kuchciak
* Andrzej Szłapa

## หัวหน้าผู้ฝึกสอน

## อ้างอิง

## ดูเพิ่ม
* Futsal in Poland
* Polish Futsal Ekstraklasa
* Official website

หมวดหมู่:ฟุตบอลในประเทศโปแลนด์
โปแลนด์
ฟุตซอลทีมชาติเอสโตเนีย

**ฟุตซอลแห่งชาติเอสโตเนีย** () เป็นฟุตซอลทีมชาติของประเทศเอสโตเนียซึ่งถูกก่อตั้งขึ้นมาในปี 2007 และไปเป็นตัวแทนในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์ยุโรป และอยู่ภายใต้การดูแลของสมาคมฟุตบอลเอสโตเนีย 

## รายการที่เข้าร่วม
### ฟุตซอลชิงแชมป์โลก

### ฟุตซอลชิงแชมป์ยุโรป

### การแข่งขันย่อย

### ผู้เล่นปัจจุบัน
*รายชื่อของนักเตะที่ได้ไปเล่นถ้วย Baltic Cup ในวันที่ 27-29 พฤศจิกายน2015* จำนวนการลงเล่นและประตูนับตั้งแต่วันที่ 25 มีนาคม 2016

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|}

## ผู้จัดการทีม

## อ้างอิง

## ดูเพิ่ม
*Saalijalgpall on Estonian Football Association 

หมวดหมู่:กีฬาในประเทศเอสโตเนีย
เอสโตเนีย
เอสโตเนีย
จ้าว หงอิน

**จ้าว หงอิน** (; สวรรคต 3 กันยายน ค.ศ. 956) เป็นนายทหารในยุคห้าวงศ์สิบรัฐ และเป็นพระราชบิดาในจักรพรรดิซ่งไท่จู่และจักรพรรดิซ่งไท่จงแห่งราชวงศ์ซ่งเหนือ 

จ้าว หงอิน เสด็จสวรรคตเมื่อวันที่ 3 กันยายน ค.ศ. 956 เมื่อจ้าว ควงอิ้น บุตรชายคนโตปราบดาภิเษกขึ้นเป็นจักรพรรดิซ่งไท่จู่ ปฐมจักรพรรดิแห่งราชวงศ์ซ่งในปี ค.ศ. 960 ก็ได้สถาปนาพระราชบิดาของพระองค์คือจ้าว หงอิน ที่สิ้นชีวิตไปแล้วให้มีพระบรมราชอิสริยยศเทียบเท่าจักรพรรดิมีพระนามว่า **จักรพรรดิเสฺวียนจู่** จักรพรรดิทั้งหมดในราชวงศ์ซ่งเป็นลูกหลานผ่านจักรพรรดิซ่งไท่จู่ (จักรพรรดิส่วนใหญ่ในซ่งใต้) หรือจักรพรรดิซ่งไท่จง (จักรพรรดิส่วนใหญ่ในซ่งเหนือ)

## พระชนม์ชีพช่วงต้น

## พระราชวงศ์
*พระราชบิดา: จ้าว จิ้ง (宋翼祖趙敬) ยกเกียรติเป็น จักรพรรดิอี้จู่
*พระราชมารดา: พระนางหลิว (簡穆皇后劉氏) ยกเกียรติเป็น จักรพรรดินีเจี่ยนมู่

### พระมเหสีและพระราชโอรสธิดา
* พระพันปีจาวเซี่ยนแห่งตระกูลตู้ (; 902–961)
** *จ้าว กวางจี้, ยงหวัง * () พระราชโอรสองค์แรก
** *เจ้าหญิงกงเซี่ยน* () พระราชธิดาองค์แรก
** จ้าว ควงอิ้น, ไท่จู่ (; 927–976) พระราชโอรสองค์ที่สอง
** เจ้าหญิงกงอี้ (; สิ้นพระชนม์ ค.ศ. 973) พระราชธิดาองค์ที่สอง
*** สมรสกับเกา หฺวายเต๋อ (; 926–982) ใน ค.ศ. 960 และมีบุตรีคนเดียว
** จ้าว จฺหย่ง, ไท่จง (; 939–997), พระราชโอรสองค์ที่สาม
** *จ้าว กวางจ้าน, ฉีหวัง* (), พระราชโอรสองค์ที่ห้า
* เฉินฟูเหริน เกิ่งชื่อ ()
** จ้าว ถิงเหม่ย์, ฝูเต้าหวัง (; 947–984) พระราชโอรสองค์ที่สี่

## อ้างอิง

*  
*  

หมวดหมู่:ราชวงศ์ซ่งเหนือ
เกิลส์ (อีพีเอ็กโซ-ซีบีเอกซ์)

**เกิลส์** () เป็นเอกซ์เทนเดดเพลย์เปิดตัวในประเทศญี่ปุ่นของเอ็กโซ-ซีบีเอกซ์ ยูนิตย่อยแรกของวงดนตรีชายจากเกาหลีใต้ เอ็กโซ ออกจำหน่ายในวันที่ 24 พฤษภาคม ค.ศ. 2017 ผ่านสังกัดเอเว็กซ์แทร็กซ์ อีพีมีทั้งหมด 7 แทร็ก รวมถึงเพลง "เฮย์มามา!" ซิงเกิลเปิดตัวของวงในฉบับภาษาญี่ปุ่นและโบนัสแทร็กในอีพีชุดแรกเท่านั้น อีพีเปิดตัวในอันดับที่ 2 บนออริคอนอัลบั้มชาร์ต

## การออกจำหน่าย
ในวันที่ 10 มีนาคม ค.ศ. 2017 การเปิดตัวในญี่ปุ่นของเอ็กโซ-ซีบีเอกซ์ถูกเปิดเผยออกมาผ่านการถ่ายทอดสดว่าจะเปิดตัวในเดือนพฤษภาคม ต่อมาในวันที่ 1 เมษายน มีประกาศว่าวงจะปล่อยอีพีฉบับภาษาญี่ปุ่นชื่อว่า *เกิลส์* ในวันที่ 24 พฤษภาคม รายละเอียดของอีพีและรายชื่อเพลงเผยออกมาในวันที่ 26 เมษายน โดยอีพีจะถูกปล่อยออกมาในสี่รูปแบบ ได้แก่ ซีดีและดีวีดีในรูปแบบ 'ซีบีเอ็กซ์' มีเพลงโบนัสแทร็กสำหรับอีพีชุดแรกในซีดี และมิวสิกวิดีโอเพลง "คา-ชิง!" และเบื้อหลังการถ่ายทำในดีวีดี เช่นเดียวกับซีดีในรูปแบบ 'เฉิน' 'แบ็กฮย็อน' และ 'ซิ่วหมิน' ในวันที่ 28 เมษายน และ 1 พฤษภาคม วิดีโอตัวอย่างเพลงนำอีพีชื่อว่า "คา-ชิง!" และมิวสิกวิดีโอของเพลงพร้อมกับภาพตัวอย่างของวง ถูกปล่อยออกมาตามลำดับ และในวันที่ 15 พฤษภาคม วิดีโอเมดเลย์ตัวอย่างเพลงในอีพีถูกปล่อยออกมา อีพีออกจำหน่ายอย่างเป็นทางการในวันที่ 24 พฤษภาคม ค.ศ. 2017

## การส่งเสริมอีพี
### การแสดงสด
เอ็กโซ-ซีบีเอกซ์ได้ทำการแสดงสดเพลง "คา-ชิง!" และ "เฮย์มามา!" ฉบับภาษาญี่ปุ่น เป็นครั้งแรกที่งานเกิลส์อะวอดส์ ในวันที่ 3 พฤษภาคม ค.ศ. 2017 ในวันที่ 7 มิถุนายน วงจัดงานแสดงสดเข้าชมได้ฟรีที่มีชื่อว่า *คัลเลอร์ฟูลบ็อกซ์* โดยแสดงเพลง "เกิร์ลพรอเบลมส์" เป็นครั้งแรก พร้อมกับเพลง "คา-ชิง!" และ "เฮย์มามา!" ในวันที่ 26 สิงหาคม วงทำการแสดงสดทั้งสามเพลงในงาน*[[เอเนชัน]]* ที่อะจิโนะโมะโตะสเตเดียม โตเกียว

## รายชื่อเพลง

; ดีวีดี
# คา-ชิง! -วิดีโอคลิป-
# ออฟช็อตมูวี 

## ชาร์ต
#### ชาร์ตประจำสัปดาห์

## ยอดขาย

## ประวัติการออกจำหน่าย

## อ้างอิง

หมวดหมู่:อีพีในปี พ.ศ. 2560
หมวดหมู่:อีพีภาษาญี่ปุ่น
คู่ใหญ่สั่งมาฟัด

**คู่ใหญ่สั่งมาฟัด** () เป็นภาพยนตร์แอคชั่นที่ออกฉายในปี ค.ศ. 2016 นำแสดงโดย เฉินหลง, ฟ่าน ปิงปิง, เจ้า ว่านซวน, จอห์นนี่ น๊อกซ์วิลล์ ซึ่งภาพยนตร์เรื่องนี้กำกับโดย เรนนี่ ฮาร์เวลล์

## เนื้อเรื่องย่อ
เรื่องราวของเบนนี่ ชาน สายสืบชาวฮ่องกงที่กำลังตามล่าหัวหน้าแก๊งมาเฟียนามว่าวิคเตอร์ หว่อง มานานกว่าทศวรรษ เมื่อหลานสาวของเขา ซาแมนธา  ต้องไปพัวพันกับองค์กรมาเฟียของหว่อง ซึ่งคนที่มีหลักฐานสามารถสาวถึงตัวเจ้าพ่อได้ นั่นคือนักพนันชาวอเมริกันจอมปากมาก คอนเนอร์ วัตส์ แต่ดันโดนแกงค์มาเฟียจับไป รัสเซีย ซึ่งเขาต้องการจะกลับ มาเก๊า ดังนั้นเบนนี่ จึงตามไปช่วยเหลือ คอนเนอร์ เพื่อเป็นพยานลากคอวิคเตอร์มาลงโทษ และช่วยเหลือซาแมนธาให้ได้ ภารกิจฟัด พ่วงความมันข้ามพรมแดนตั้งแต่เทือกเขาในมองโกเลียจนถึงทะเลทรายโกบี เรื่อยมาถึง มาเก๊าจึงอุบัติขึ้น

## นักแสดงนำ
* เฉินหลง รับบท เบนนี่ ชาน
* จอห์นนี่ น็อกซ์วิลล์ รับบท คอนเนอร์ วัตส์
* ฟ่าน ปิงปิง รับบท ซาแมนธา ไบ๋
* เฉิง จื้อเหว่ย์ รับบท หยุง
* อีฟ ทอร์เรส รับบท ดาชา
*เจ้า เหวินซวน รับบท วิคเตอร์ หว่อง
* หยวน จังฮุน รับบท วิลลี่
* ซือซือ รับบท เลสลี่
* ไมเคิล หว่อง รับบท กัปตันถัง
* ไดลัน กัว รับบท เอสมอน
* จาง หลันซิน รับบท ถิงถิง
* ซาร่า ฟอร์สเบิร์ก รับบท นาตาลย่า
* มิเคล กอเรวอย รับบท ดีม่า
* อู๋ ม่งต๊ะ รับบท คนจีนบนรถเมล์

## อ้างอิง

## แหล่งข้อมูลอื่น
* 
* Skiptrace Press Conference  Jackie Chan site 25. May 2016
สงครามแค้นโจรสลัดไร้ชีพ

***สงครามแค้นโจรสลัดไร้ชีพ*** () เป็นภาพยนตร์แฟนตาซีโจรสลัดจากประเทศสหรัฐอเมริกา ออกฉายเมื่อ พ.ศ. 2560 เป็นภาคที่ 5 ของภาพยนตร์ชุด*[[ไพเรทส์ออฟเดอะแคริบเบียน]]* และเป็นภาคต่อของ*[[ผจญภัยล่าสายน้ำอมฤตสุดขอบโลก]]* (2554) กำกับโดยยูวาคิม เรินนิง และเอสเพน แซนด์เบิร์ก เขียนบทโดยเจฟฟ์ นาธานสัน และอำนวยการสร้างโดย เจอร์รี บรัคไฮเมอร์ แสดงนำโดยจอห์นนี เดปป์, เควิน แม็คนัลลี่, เจฟฟรีย์ รัช

## เรื่องย่อ
หลังจากกลับมาจาก "น้ำพุแห่งความเยาวน์วัย" กัปตันแจ็ก สแปร์โรว์ ต้องอยู่บนเรือรบเก่าๆที่จอดอยู่ที่อู่ต่อเรือร้าง และต้องพยายามกับการปลดปล่อย "แบล็กเพิร์ล" เรือคู่ใจที่ถูกขังไว้ในขวดแก้วมนตราของกัปตันทีช ซึ่งแจ็กก็พยายามปล้นธนาคาร เพื่อหาเงินมาจ่ายค่าจ้างลูกเรือ แต่ล้มเหลว ลูกเรือละทิ้งแจ็กไป และเขาก็ทิ้งเข็มทิศของเขาเอง เพื่อแลกกับรัมแค่ขวดเดียว

ในขณะเดียวกันที่เพื่อนรักเพื่อนแค้นอย่างกัปตันบาร์บอสซ่า กลับมีความเป็นอยู่ที่มั่งคั่งและรุ่งเรือง ส่วนเพื่อนรักอย่างกัปตันวิลเลี่ยม ก็ถูกจองจำด้วยคำสาปของฟลายอิ้งดัชท์แมน ล่องเรืออยู่ในทะเลตลอดกาล โดยเฮนรี่ลูกชายเขาพยายามค้นหาตรีศูลแห่งโพไซดอน เพื่อปลดปล่อยพ่อให้พ้นจากคำสาป แต่ในขณะที่อยู่บนเรือเอสเซ็กซ์ในฐานะทหารเรือราชนาวี เขาต้องพบเจอกับ "เอล มาทาดอร์ เดอ มาร์"  พร้อมกับเรือประจัญบานปีศาจ "ไซเรนท์ แมรี่" ที่ต้องคำสาปในสามเหลี่ยมปีศาจ

แครินา เด็กสาวผู้ถูกกล่าวหาว่าเป็นแม่มดได้เดินทางตามหาตรีศูลและตามหาพ่อของเธอเช่นกัน เธอพบกับเฮนรี่ที่ถูกจองจำข้อหากบฏ และได้ถูกจับกุมตัวพร้อมกับกัปตันแจ็ก เฮนรี่จึงไปว่าจ้าง "ลูกเรือแบล็กเพิร์ล" ให้มาช่วยทั้งสองคน 

เมื่อแจ็กทิ้งเข็มทิศเพื่อแลกกับเหล้า กัปตันอามันโด ซาลาซาร์ พร้อมกับเรือประจัญบานแห่งราชนาวีสเปน "ไซเรนท์ แมรี่" ก็หลุดจากสามเหลี่ยมปีศาจในสภาพที่ต้องคำสาปจนขนพองสยองเกล้า สนองเจตนารมย์สุดท้ายของกัปตันซาลาซาร์ก่อนต้องคำสาป ว่าเขาจะกวาดล้างโจรสลัดและตามล่าแจ็กจนสุดขอบโลก

## นักแสดง
*จอห์นนี เดปป์ รับบท กัปตัน แจ็ก สแปร์โรว์
*แอนโทนี่ เดอ ลา โทเร่ รับบท กัปตัน แจ็ค สแปร์โรว์ (วัยเด็ก)  
*คาเบียร์ บาร์เดน รับบท กัปตัน อามานโด ซาลาซ่า
*เบรนตัน ทเวทส์ รับบท เฮนรี่ เทิร์นเนอร์
*คายา สโคเดลาริโอ รับบท คาริน่า บาร์โบสซ่า
*เจฟฟรีย์ รัช รับบท กัปตัน เฮคเตอร์ บาร์บอสซ่า
*เควิน แม็คนัลลี่ รับบท โจชามี กิ๊บส์
*โกลชิฟเตห์ ฟาราฮานี รับบท ชานซ่า
*เดวิด เวนแฮม รับบท ลิวเทเนนท์ สการ์ฟิล์ด
*สตีเฟน เกรแฮม รับบท สครัม 
*ออแลนโด บลูม รับบท กัปตัน วิล เทอร์เนอร์
*มาร์ติน เคลบบา รับบท มาร์ตี้
*เคียรา ไนต์ลีย์ รับบท เอลิซาเบ็ธ สวอนน์

## อ้างอิง

## แหล่งข้อมูลอื่น

*
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์ที่อำนวยการสร้างโดย เจอร์รี บรัคไฮเมอร์
หมวดหมู่:ภาพยนตร์ดิสนีย์
หมวดหมู่:ภาพยนตร์ภาคต่อ
หมวดหมู่:ภาพยนตร์ที่มีฉากในเขตแคริบเบียน
หมวดหมู่:ภาพยนตร์ที่มีฉากบนเรือ
หมวดหมู่:ภาพยนตร์ที่มีฉากบนเกาะสมมติ
หมวดหมู่:ภาพยนตร์ที่ถ่ายทำในประเทศออสเตรเลีย
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์โจรสลัด
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์เกี่ยวกับการล่าสมบัติ
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์ผจญภัยโลดโผนอเมริกัน
หมวดหมู่:ภาพยนตร์กำกับโดย ยูวาคิม เรินนิง
ไมค์ ลูและอ็อก

**ไมค์ ลูและอ็อก** () เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่อง การ์ตูนเน็ตเวิร์กและบูมเมอแรง ฉายตอนแรกเมื่อวันที่ 12 พฤศจิกายน พ.ศ. 2542 จนถึงวันที่ 27 พฤษภาคม พ.ศ. 2544
## ตัวละคร
***ไมค์** ()
***ลู** ()
***อ็อก** ()
## ดูเพิ่ม
*บูมเมอแรง (ประเทศไทย)
*การ์ตูนเน็ตเวิร์ก
หมวดหมู่:การ์ตูนอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันที่มีฉากบนเกาะสมมติ
หมวดหมู่:ตัวละครกลุ่มสาม